EkBass/fiwiki-20250220-pages-articles huggingface dataset:
Nieminen (Rääkkylä)

Nieminen on kylä Rääkkylässä. Kylässä on lähes 500 asukasta. Kylän keskus on Kompakka. Runsasvetinen kylä sijaitsee kahden järven, Suur-Onkamon ja Oriveden vesistöön kuuluvan Jänisselän välissä. Naapurikylä on Sintsi. Kylä on Hammaslahti–Rääkkylä-tien eli seututien 484 varrella. Matkaa Rääkkylään on 20 kilometriä, Hammaslahteen 10 kilometriä, Joensuuhun 43 kilometriä ja Kiteelle 40 kilometriä. Niemisessä on kauppa, jossa on lääkekaappi ja asiamiesposti. Sen pihapiirissä on ekopiste. Kylässä on eri alojen yksityisyrittäjiä, hevostiloja ja maatiloja. Kylässä on ollut saha ja tiilitehdas, jotka suljettiin 1960-luvulla. Kylän keskeinen kokoontumispaikka on Niemisen urheilutalo. Koulu on lakkautettu. Lapset käyvät Rasivaaran koulussa tai Nivan koulussa. Niemisessä on hautausmaa ja kappeli. Urheiluseura Niemisen Urheilijat on kyläläisiä yhdistävä seura. Niemisessä toimii nuorisoseura. ==Nähtävyyksiä== Kylän lähellä sijaitsevat Vuoniemen rantojensuojelualue ja Kirkkovuori. ==Aiheesta muualla== * Niemisen ja Sintsin Seudun kyläyhdistys ry Luokka:Rääkkylän kylät
José Manuel Ochotorena

José Manuel Ochotorena Santacruz (s. 16. tammikuuta 1961) on espanjalainen entinen jalkapalloilija, joka pelasi maalivahtina. Nykyään hän toimii Valencian maalivahtivalmentajana. Urallaan Ochotorena pelasi kuudessa seurassa, muun muassa Real Madridissa. Maajoukkueessa hän pelasi yhden ottelun, vaikkakin hän oli mukana Espanjan joukkueessa MM-kisoissa 1990. Luokka:Espanjalaiset jalkapallomaalivahdit Luokka:Vuonna 1961 syntyneet Luokka:Elävät henkilöt
Shirley

Shirley () on englantilaisen kirjailijan Charlotte Brontën kirjoittama romaani vuodelta 1849. Se on Brontën toinen julkaistu romaani. Kirjalla ei ole yhtä selkeää päähenkilöä, vaan se kertoo kahdesta naisesta, Shirley Keeldarista ja Caroline Helstonesta, ja kahdesta miehestä, Robert ja Louis Mooresta. Shirley on rikas, Caroline köyhä, Robert on tehtailija ja kamppailee sodan aiheuttamien ongelmien kanssa, hänen veljensä Louis on Shirleyn entinen kotiopettaja. Teos sijoittuu kirjailijan kotiseudulle Yorkshireen Napoleonin sotien ja luddiittien aikaan. Carolinen hahmon uskotaan perustuvan Brontën sisareen Anneen, joka kuoli Brontën kirjoittaessa kirjaa. Myös Brontën toinen sisar Emily ja veli Branwell kuolivat kirjan kirjoittamisen aikana. Ensijulkaisunsa aikaan vuonna 1849 useat arvostelijat pitivät Shirleyta pettymyksenä Brontën ensimmäisen ja kehutun teoksen Kotiopettajattaren romaanin jälkeen. Myöhemmät arvostelijat ovat kuitenkin kehuneet teoksen feministisyyttä. == Suomennos == * ==Lähteet== == Aiheesta muualla == * Shirley Luokka:Englantilaiset romaanit Luokka:Vuoden 1849 kirjat Luokka:Brontën perhe
Francisco López Alfaro

Francisco Javier López Alfaro, useammin vain Francisco (s. 1. marraskuuta 1962) on espanjalainen entinen jalkapalloilija. Urallaan López pelasi Sevillassa ja Espanyolissa. Maajoukkueessa hän pelasi 20 ottelua, joissa hän teki yhden maalin. López oli mukana Espanjan kokoonpanossa kaksissa arvokisoissa, EM-kisoissa 1984 ja MM-kisoissa 1986. Luokka:Espanjalaiset jalkapalloilijat Luokka:Vuonna 1962 syntyneet Luokka:Elävät henkilöt
Arthur Lowe

Arthur Lowe (22. syyskuuta 1915 – 15. huhtikuuta 1982) oli englantilainen näyttelijä. Parhaiten hänet tunnetaan kapteeni George Mainwaringin roolista BBC:n tilannekomediasarjassa Ruutiukot. Lowe syntyi Hayfieldissä.Arthur Lowe biography Toisen maailmansodan aikana hän palveli Lähi-idässä. Sodan jälkeen hän esiintyi aktiivisti sekä elokuvissa, että näyttämöllä. Vuosina 1968-1965 hän esitti Leonard Swindleytä Granada Televisionin saippuasarjassa Coronation Street. Vuosina 1968–1977 Lowe esiintyi komediasarjassa Ruutiukot. Vuonna 1973 Lowe sai BAFTA-palkinnon roolistaan elokuvassa Onnenpoika.Bafta palkitut ja ehdokkaat 1973 bafta.org == Lähteet == ==Aiheesta muualla== * Luokka:Brittiläiset näyttelijät Luokka:Vuonna 1915 syntyneet Luokka:Vuonna 1982 kuolleet
Richard O’Sullivan

Richard O'Sullivan (s. 7. toukokuuta 1944) on brittiläinen näyttelijä. Hän on saavuttanut mainetta rooleillaan useissa televisiosarjoissa (mm. Man About the House, 1973–1976) ja elokuvissa. Saatuaan vuonna 2003 aivoverenkiertohäiriön O'Sullivan pääsi tuettuun asumiseen.http://www.dailymail.co.uk/news/article-510597/Seventies-sweetheart- Sally-Thomsett-mum-house-57.html == Lähteet == == Aiheesta muualla == * Luokka:Brittiläiset näyttelijät Luokka:Vuonna 1944 syntyneet Luokka:Elävät henkilöt
Paula Wilcox

Paula Wilcox (s. 13. joulukuuta 1949) on brittiläinen näyttelijä. Hän esiintyi muun muassa 1970-luvun televisiosarjassa Man About the House. Wilcox tunnetaan myös teatterista. == Aiheesta muualla == * Luokka:Brittiläiset näyttelijät Luokka:Vuonna 1949 syntyneet Luokka:Elävät henkilöt
Sally Thomsett

Sally Thomsett (s. 3. huhtikuuta 1950) on brittiläinen näyttelijä. Hän esiintyi muiden muassa elokuvissa Aseman lapset (The Railway Children, 1970) ja Olkikoirat (Straw Dogs, 1971). Hän sai Aseman lapset -elokuvasta lupaavimman nuoren tulokkaan Bafta-ehdokkuuden. Thomsett esiintyi vakituisena tähtenä myös 39 jaksossa tilannekomediassa Man About the House (1973–1976). == Lähteet == * Luokka:Brittiläiset näyttelijät Luokka:Vuonna 1950 syntyneet Luokka:Elävät henkilöt
Sheila Fearn

Sheila Fearn (s. 3. lokakuuta 1940) on brittiläinen näyttelijä. Hän esiintyi muun muassa televisiosarjoissa The Likely Lads (1964–1966), Whatever Happened to the Likely Lads? (1973–1974) ja George and Mildred (1976–1980). == Aiheesta muualla == * Luokka:Brittiläiset näyttelijät Luokka:Vuonna 1940 syntyneet Luokka:Elävät henkilöt
Kelly Park Compton Crips

Kelly Park Compton Crips on yksi Crips-jengin alaryhmistä, jonka toimialue sijaitsee Comptonin itäpuolella. Kelly Park Compton Crips on tullut tunnetuksi muun muassa rap-artisti Eazy-E:n yhteyksistä jengiin. == Lähteet == * Kody Scott: Monster - Crips-jengiläisen muistelmat, Desura 2000, ISBN 952-5339-06-8 * Streetgangs.com Luokka:Crips-setit
Jesús María Satrústegui

Jesús María Satrústegui Azpiroz (s. 12. tammikuuta 1954 Pamplona) on espanjalainen entinen jalkapalloilija. Urallaan hän pelasi Real Sociedadissa peräti 13 vuotta, ja voitti seurassa tänä aikana kaksi kertaa Primera Divisiónin. Maajoukkueessa Satrústegui pelasi 32 ottelua, joissa hän teki kahdeksan maalia. Hän edusti maataan kaksissa arvokisoissa: EM-kisoissa 1980 ja MM-kisoissa 1982. Luokka:Espanjalaiset jalkapalloilijat Luokka:Vuonna 1954 syntyneet Luokka:Elävät henkilöt
Joe Cipriano

Joe Cipriano (oik. David Joseph Cipriano, s. 8. syyskuuta 1954 Waterbury, Connecticut) on yhdysvaltalainen ääninäyttelijä, joka on toiminut kuuluttajaäänenä monille suurille televisiokanaville, kuten NBC:lle ja FOXille. ==Ura== Cipriano toimi aluksi DJ:nä kotikaupunkinsa radioasemalla Waterburyssä ollessaan vielä high schoolissa. Koulun jälkeen hän meni työskentelemään Washingtoniin NBC:lle, sekä radiokanavalle WKYS FM.Interview with Joe Cipriano joecipriano.com Viitattu 18.7.2010 Samalla Cipriano tapasi vaimonsa, joka työskenteli samassa rakennuksessa WRC AM radiokanavalle. Pari muutti vuonna 1980 Los Angelesiin, jossa Cipriano työskenteli aluksi radiokanaville KHTZ, KKHR ja KIIS FM ennen kuin hänen uransa kuuluttajana sai alkunsa. Vuonna 1988 Ciprianosta tuli FOXin kuuluttajaääni, sekä vuonna 1997 CBS:n. Lisäksi hän toimii myös mainosäänenä samoille kanaville Food Networkin ja useiden muiden televisiokanavien ohella. Cipriano oli myös mukana kuuluttaja äänenä televisiosarjoissa Saman katon alla, Surface, Identity ja Thank God You're Here vuosien 2005–2007 aikana. Vuonna 2005 hän oli CBS:llä esitetyn Emmy-gaalan kuuluttaja äänenä ja vuotta myöhemmin Cipriano oli NBC:llä Primetime Emmy -palkinto gaalan kuuluttajaäänenä, jossa Conan O'Brien toimi gaalan isäntänä. Hän kuulutti myös kolme kertaa Grammy-gaaloja vuosina 2000–2002. ===Vapaa-ajalla=== Cipriano asuu yhdessä vaimonsa ja kahden lapsensa kanssa Beverly Hillsissä. Hän harrastaa vapaa-ajallaan tennistä. ==Lähteet== ==Aiheesta muualla== * * Apple.com * Voice Chasers Luokka:Yhdysvaltalaiset ääninäyttelijät Luokka:Yhdysvaltalaiset DJ:t Luokka:Amerikanitalialaiset Luokka:Vuonna 1954 syntyneet Luokka:Elävät henkilöt
Syrjästäkatsojan tarina

Syrjästäkatsojan tarina () on englantilaisen kirjailijan Charlotte Brontën kirjoittama romaani vuodelta 1853. Se oli ensimmäinen Brontën romaani, joka julkaistiin hänen oikealla nimellään Currer Bellin salanimen sijaan. Teoksen pääosassa on Lucy Snowe, joka saa opettajan paikan belgialaisesta tyttökoulusta Villetten kaupungissa ja rakastuu tyrannimaiseen professori Paul Emanueliin. Syrjästäkatsojan tarinaa pidetään Brontën omaelämäkerrallisimpana romaanina. Kuten Lucy Snowe myös Brontë toimi opettajana Belgiassa ja rakastui siellä koulunsa johtajaan Constantin Hégeriin. Syrjästäkatsojan tarinaa pidetään kaikista Brontën teoksista tunnelmaltaan synkimpänä, ja The Spectator -lehti kutsuikin romaania "katkeraksi valitukseksi" työläisnaisten kohtalosta. Syrjästäkatsojan tarina jäi Brontën viimeiseksi romaaniksi. == Lähteet == == Aiheesta muualla == * Syrjästäkatsojan tarina projekti Gutenbergissä Luokka:Englantilaiset romaanit Luokka:Vuoden 1853 kirjat Luokka:Brontën perhe
Nils Erik Villstrand

Nils Erik Villstrand (s. 24. toukokuuta 1952 Purmo) on suomalainen historioitsija ja filosofian tohtori (1992). Villstrand työskenteli vuosina 1993–1996 Svenska litteratursällskapetin arkistossa ja oli vuosina 1996–2000 museonjohtajana Pohjanmaan museossa. Vuonna 2000 hänet nimitettiin Åbo Akademin Pohjoismaiden historian professoriksi. Tutkijana Villstrand on ollut kiinnostunut varsinkin varhaismodernista ajasta Ruotsin valtakunnassa, 1500-, 1600- ja 1700-luvuista sekä Pohjanmaan historiasta. Monet hänen tutkimuksensa, muun muassa väitöskirja Anpassning eller protest: Om utskrivningarna av fotfolk till den svenska krigsmakten på 1600-talet (1992), käsittelevät valtiovaltaa suurvalta-ajan Ruotsissa. Vuonna 2009 Villstrandilta ilmestyi Svenska litteratursällskapetin julkaisemassa Sarjassa Suomen ruotsalainen historia samaa ajanjaksoa käsittelevä yleisesitys Riksdelen: Stormakt och rikssprängning 1560–1812, joka suomennettiin vuonna 2012 nimellä Valtakunnanosa: Suurvalta ja valtakunnan hajoaminen 1560–1812. Hän on kirjoittanut myös Åbo Akademin historian, ja teoskokonaisuuden ensimmäinen osa Åbo Akademi i sin början 1918–1945 sai Svenska litteratursällskapetin palkinnon keväällä 2020. == Lähteet == * * Nils Erik Villstrand: Riksdelen. Stormakt och rikssprängning 1560–1812. * * * Luokka:Suomalaiset historioitsijat Luokka:Åbo Akademin professorit Luokka:Vuonna 1952 syntyneet Luokka:Elävät henkilöt Luokka:Suomalaiset professorit
Olive Riley

Olive Riley (20. lokakuuta 1899 – 12. heinäkuuta 2008) oli australialainen julkisuuden henkilö. Hänen maineensa perustuu hänen henkiseen vireyteensä hyvin korkeassa iässä. Hän oli myös maailman iäkkäin bloggaaja. Riley syntyi Broken Hillissä. Hän oli naimisissa kahdesti ja sai kolme lasta. Iäkkään Rileyn tukena oli hänen ystävänsä Michael Rubbo, joka ohjasi hänestä kertovan dokumenttielokuvan All About Olive (2004). == Lähteet == == Aiheesta muualla == * Olive Rileyn blogi Luokka:Bloginpitäjät Luokka:Vuonna 1899 syntyneet Luokka:Vuonna 2008 kuolleet Luokka:Yli satavuotiaiksi eläneet australialaiset
Ville Kivelä

Ville Kivelä (s. 1984 Vantaa) on suomalainen näyttelijä. Hän on näytellyt elokuvissa Hymypoika, Populäärimusiikkia Vittulajänkältä ja Ganes. Hän on juontanut myös Yleisradion televisio-ohjelma Summeria. ==Aiheesta muualla== * Luokka:Suomalaiset näyttelijät Luokka:Suomalaiset juontajat Luokka:Vuonna 1984 syntyneet Luokka:Elävät henkilöt
Max Lorenz

Max Lorenz voi viitata seuraaviin henkilöihin: * Max Lorenz, jalkapalloilija * Max Lorenz, tenori * Max O. Lorenz, taloustieteilijä == Katso myös == * Max Lorentz, ruotsalainen muusikko
Max Lorenz (jalkapalloilija)

Max Lorenz (s. 9. elokuuta 1939 Bremen, Saksa) on entinen saksalainen jalkapalloilija. Hän edusti Länsi-Saksan maajoukkuetta vuosien 1966 ja 1970 MM-kilpailuissa. == Lähteet == Luokka:Saksalaiset jalkapalloilijat Luokka:Vuonna 1939 syntyneet Luokka:Elävät henkilöt
Zuzana Ondrášková

Zuzana Ondrášková (s. 3. toukokuuta 1980 Oprava) on tšekkiläinen tennispelaaja. Hän aloitti ammattilaisuransa vuonna 1995. Hänen korkeimmat sijansa maailmanlistalla ovat olleet 74. kaksin- ja 295. nelinpelissä. Molemmat hän saavutti vuonna 2004. == Lähteet == == Aiheesta muualla == * Luokka:Tšekkiläiset tennispelaajat Luokka:Vuonna 1980 syntyneet Luokka:Elävät henkilöt
Sidney J. Furie

Sidney J. Furie (s. 28. helmikuuta 1933) on kanadalainen elokuvaohjaaja. Hänet tunnetaan kansainvälisesti muun muassa elokuvasta Teräsmies 4: Uhka Auringosta (1987). Elokuvallaan Salaisen agentin kansio (1965) Furie voitti Baftan ja sai lisäksi Kultainen palmu -ehdokkuuden Cannesin elokuvajuhlilla. == Aiheesta muualla == * Luokka:Kanadalaiset elokuvaohjaajat Luokka:Vuonna 1933 syntyneet Luokka:Elävät henkilöt
Juhani Rajalin

Juhani Rajalin (s. 1967) on suomalainen teatterinäyttelijä ja ääninäyttelijä, joka on toiminut muun muassa vuodesta 1993 lähtien äänikirjojen lukijana, sekä vuodesta 1999 lähtien Yle Importissa dokumenttien lukijana ja animaatioiden dubbaajana. Hän esiintyi Vaasan kaupunginteatterissa vuosina 1994–1996. Rajalin opiskeli näyttelemistä Voionmaan opistolla vuosina 1991–1992 ja laulamista Vaasan Kuula-opistossa vuosina 1995–1999. Hän opiskeli myös Lappeenrannan Musiikkiopistossa vuosina 2000–2002 ja esiintyi samalla Lappeenrannan kaupunginteatterissa. Hän on esiintynyt useissa sivurooleissa saippuasarjassa Salatut elämät vuonna 2004 esittäen kahdessa jaksossa hypnotisoija Esko Mäkistä, myöhemmin tuotantokaudella 2008-2009 Juulia Aution lääkäriä Kujalaa sekä 2012 Joonatan Sievisen lääkäriä Siposta. == Dubbaukset == Luokka:Suomalaiset teatterinäyttelijät Luokka:Suomalaiset ääninäyttelijät Luokka:Vuonna 1967 syntyneet Luokka:Elävät henkilöt
Klaus Fichtel

Klaus Fichtel (s. 19. marraskuuta 1944 Castrop-Rauxel, Saksa) on entinen saksalainen jalkapalloilija. Fichtel on vanhin Bundesliigassa pelannut jalkapalloilija. Hän pelasi 43 vuoden ja 183 päivän ikäisenä 21. toukokuuta 1988 Werder Bremeniä vastaan Schalke 04:n kotiottelussa, joka päätyi 4–1-tappioon. Hän lopetti uransa, kun Schalke putosi maan pääsarjasta, ja hänen saldokseen Bundesliigassa tuli 552 ottelua ja 14 maalia. Lisäksi hän pelasi 42 ottelua 2. Bundesliigassa Werder Bremenin paidassa yhtenä neljästä seurassa viettämässään vuodesta. Maajoukkuetasolla Fichtel edusti Länsi-Saksaa 23 kertaa neljän vuoden aikana (1967–1971) ja teki yhden maalin Skotlantia vastaan vuonna 1969. Hän pelasi Länsi-Saksan maajoukkueessa vuoden 1970 MM- kisoissa. Hänen mukanaolonsa Bundesliigaskandaalissa vuosina 1970–1971 päätti hänen maajoukkueuransa. == Lähteet == Luokka:Saksalaiset jalkapalloilijat Luokka:Vuonna 1944 syntyneet Luokka:Elävät henkilöt
Bob Balaban

thumb|Bob Balaban vuonna 2012. Robert Elmer "Bob" Balaban (s. 16. elokuuta 1945 Chicago) on yhdysvaltalainen näyttelijä sekä elokuvaohjaaja ja -tuottaja. Hän on esiintynyt muun muassa elokuvissa Kolmannen asteen yhteys (1977), Pelon kasvot (1990), Harry pala palalta (1997), Lady in the Water (2006) ja The Monuments Men (2013). Balaban esiintyi Robert Altmanin elokuvassa Gosford Park (2001), jonka hän myös tuotti. Hän on ollut ehdolla Tony- ja Oscar-palkintojen saajaksi. == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Amerikanvenäläiset Luokka:Vuonna 1945 syntyneet Luokka:Elävät henkilöt
Paul Terek

Paul Anthony Terek (s. 20. lokakuuta 1979 Dearborn, Michigan) on yhdysvaltalainen kymmenottelija. Terekin ennätys on 8312 pistettä, jonka hän saavutti vuoden 2004 heinäkuussa, Sacramentossa. Terekin vahvin laji on seiväshyppy, kun huonompia lajeja hänelle ovat 100 metrin juoksu sekä 400 metrin juoksu. Terek on osallistunut japanilaiseen televisio-ohjelmaan Kahjoihin ninjoihin kahdesti. Ensimmäisellä kerralla hän pääsi kolmannelle tasolle asti, ja toisella kerralla hän jäi ensimmäiselle tasolle. Terek oli kilpailun ylivoimaisesti suurikokoisin sekä painoltaan että pituudeltaan. == Aiheesta muualla == * Luokka:Yhdysvaltalaiset yleisurheilun moniottelijat Luokka:Vuonna 1979 syntyneet Luokka:Elävät henkilöt
Dougie Payne

Douglas "Dougie" Payne (s. 14. marraskuuta 1972 Glasgow) on brittiläinen basisti. Hänet tunnetaan työstä yhtyeessä Travis. Payne meni vuonna 2003 naimisiin näyttelijä Kelly Macdonaldin kanssa. Parin ensimmäinen lapsi syntyi 2008. Luokka:Brittiläiset basistit Luokka:Vuonna 1972 syntyneet Luokka:Elävät henkilöt
Jussi Ekström

Jussi Ekström (s. 25. lokakuuta 1988 Vaasa) on suomalainen jalkapalloilija. Hän on pelipaikaltaan puolustaja. Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Live – Friday the 13th

Live – Friday the 13th on yhdysvaltalaisyhtye Maroon 5:n livelevy ja DVD. Se äänitettiin Kalifornian Santa Barbarassa 13. toukokuuta 2005. == Kappaleet == # # # # # # # # # # # # # # == Arvostelut == * Allmusic: http://www.allmusic.com/album/live-friday-the-13th-mw0000545145 == Lähteet == == Aiheesta muualla == * Live – Friday the 13th discogs.com -sivustolla Luokka:Vuoden 2005 konserttitallenteet Luokka:Maroon 5:n albumit Luokka:Musiikki-DVD:t Luokka:Konserttielokuvat
Aus-Rotten

Aus-Rotten oli yhdysvaltalainen Hardcore punk -yhtye, joka perustettiin 1990-luvun alussa ja hajosi vuonna 2001. Sanoitukset liittyivät usein politiikkaan, seksismiin, uskontoon ja eläinoikeuksiin. Yhtyeen tunnetuimpia biisejä ovat mm. "Fuck nazi sympathy" ja "No one's relly free". ==Jäsenet== ===Viimeisimmät jäsenet=== *Dave Trenga - Laulu *Adrienne Droogas - Laulu *Eric Good - Kitara & Laulu *Bill Chamberlain - Kitara *Corey Lyons - Basso *Matt Garabedian - Rummut ===Entiset jäsenet=== * Ajax - Kitara * Richie Carramadre - Rummut * Doug Weaver - Rummut * Pat Crawford - Rummut * Tim Williams - Rummut ==Diskokrafia== *We are denied, they deny it (1992) *Anti imperialist (7" 1993) *Fuck nazi sympathy (EP 1994) *The system works for them (1996) *...And Now Back To Our Programming (1999) *The rotten agenda (2001) ==Lähteet== *Aus Rotten myspace sivustolla *Aus Rotten biography *Aus Rottenin albumit Luokka:Yhdysvaltalaiset hardcore punk -yhtyeet
Lykurgos (Arkadia)

Lykurgos (, ) oli Nemean kuningas ja Aleoksen ja Neiarian poika ja siten Augen ja Kefeuksen veliApollodoros: Bibliotheke ('Kirjasto') 3.9.1 ((engl. käännös)). Hänen vaimonsa Kleofyle tai Eurynome synnytti hänelle Amfidamaan, Epokhoksen, Ankaioksen ja Iasoksen.Apollodoros: Bibliotheke ('Kirjasto') 3.9.2 ((engl. käännös)) Lykurgos oli tunnettu siitä, että hän tappoi Areithooksen keihäällään kapeassa käytävässä.Homeros: Ilias 7.132–160 (engl. käännös) Hän saavutti itse korkean iän, mutta hänen kuolemansa jälkeen valta siirtyi pois hänen suvultaan hänen poikiensa kuoltua jo häntä aiemmin.Pausanias: Periegesis tes Hellados ('Kreikan kuvaus') 8.4.10–11 (engl. käännös) == Lähteet == Luokka:Kreikkalaisen mytologian kuninkaat
Folding@home

Folding@home on hajautetun laskennan projekti, joka hyödyntää henkilökohtaisten tietokoneiden ylijäämäistä laskenta-aikaa tutkiakseen proteiinien muodostamia kolmiulotteisia rakenteita, erityisesti niiden laskostumista laskennallisen kemian metodein. Projekti käynnistettiin 1. lokakuuta 2000 Stanfordin yliopistolla ja sitä johtaa Vijay Pande.http://m.digitoday.fi/?page=showSingleNews&newsID;=200710238 Folding@home on päässyt Guinnessin ennätysten kirjaan maailman laajimpana hajautetun laskennan projektina. Molekyylisimulaatiota suorittavan ohjelman voi kuka tahansa asentaa omalle tietokoneelleen ja tällä tavoin olla mukana projektissa. Ohjelma hakee kerta toisensa jälkeen Folding@homen palvelimelta työyksikön, jota se käsittelee muutamista tunneista muutamiin päiviin, ja lopulta palauttaa tuloksen palvelimelle. Projektin tulokset auttavat muun muassa tautien tutkimuksessa, kuten Parkinsonin tauti ja Alzheimerin tauti. Projektin tulokset auttavat myös koronavirusten kuten COVID-19 tutkimuksessa. Helmikuussa 2009 projektin käytössä oli yli viiden petaflopsin edestä laskentatehoa. Tavallisen tietokoneen prosessorilla ajettavan ohjelman lisäksi Folding@homen asiakasohjelmasta on myös muunnelmat Nvidian ja ATI:n näytönohjaimille, jotka kykenevät peräti kymmenkertaiseen laskutehoon. Sen lisäksi moniydinprosessorien kapasiteetti voidaan hyödyntää kokonaan. Elokuusta 2006 aina joulukuuhun 2012 PlayStation 3 -pelikonsolia pystyi hyödyntämään Folding@homen apuna, "Life with Playstation"-ohjelmalla. Käyttäjä pystyy seuraamaan työyksikkönsä valmistumista sekä tietokoneelta että projektin internetsivuilta. Sen jälkeen kun projekti julkaistiin, sen avulla on tuotettu 129 tieteellistä artikkelia tai tutkimusta, jotka ovat nähtävissä projektin nettisivuilla. == Katso myös == * Laskennallinen kemia == Lähteet == *Virallinen verkkosivusto *Tiede@home Astronetti (arkistoitu versio) === Viitteet === Luokka:Windows-ohjelmat Luokka:Linux-ohjelmat Luokka:Proteiinit Luokka:Hajautetut järjestelmät
Park Ju-yeong

Park Chu-Young (Myös Park Joo-Young tai Park Ju-yeong, s. 10. heinäkuuta 1985 Daegu) on eteläkorealainen jalkapalloilija, pelipaikaltaan hyökkääjä. Hänet valittiin Aasian vuoden nuoreksi pelaajaksi vuonna 2004. == Seurajoukkueura == Ju-yeong on edustanut seuratasolla muun muassa Englannin Valioliigan Arsenalia ja espanjalaista Celta Vigoa. == Maajoukkueura == Maajoukkueessa Ju-yeong on pelannut 61 ottelua, joissa hän on tehnyt 25 maalia. Hän edusti maataan MM- kisoissa 2006 ja pelasi joukkueen viimeisessä alkulohko-ottelussa avauskokoonpanossa. Hänet valittiin myös vuoden 2010 MM-kisoihin, joissa hän teki oman maalin Argentiinaa vastaan. Ju-yeong on kunnostautunut maajoukkueissa etenkin viimeistelyssä, sillä hän on tehnyt aikuisissa maalin keskimäärin noin joka kolmannessa ottelussa. Alle 20-vuotiaiden maajoukkueessa luku oli vielä kovempi, jopa 1,9 maalia ottelua kohden. == Lähteet == * * === Viitteet === Luokka:Eteläkorealaiset jalkapalloilijat Luokka:Vuonna 1985 syntyneet Luokka:Elävät henkilöt
Reijo Ruokanen

Reijo Väinö Tapani Ruokanen (s. 22. maaliskuuta 1961 Rovaniemi) on suomalainen toimittaja. Hän on työskennellyt päätoimittajana muun muassa Ilta-Sanomissa, Talouselämässä ja Tekniikan Maailmassa. Ruokanen kirjoitti ylioppilaaksi Rovaniemen keskustan lukiosta 1979 ja pääsi opiskelemaan metsäekonomiaa Helsingin yliopistoon. Tuttu Iltalehden toimituspäällikkö pyysi kirjoittamisesta kiinnostunutta metsätieteiden ylioppilasta töihin lehteen, josta oli juuri irtisanoutunut kaksi politiikan toimittajaa. Ruokanen aloitti Iltalehden toimituksessa 1988. Lehden Berliinin kirjeenvaihtajana hän työskenteli 1992–1995 ennen siirtymistään MTV:n ajankohtaistoimitukseen vuosiksi 1996–1998. Iltalehden ja MTV:n yhteisenä kirjeenvaihtajana Lontoossa hän toimi 1998–2003. Ruokanen palasi kotimaahan 2003 Iltalehden toimituspäälliköksi ja hoiti sitä tehtävää siihen asti kunnes siirtyi vuosiksi 2007–2010 Ilta-Sanomien päätoimittajaksi. Ruokanen toimi Talouselämä-, Fakta- ja Markkinointi & Mainonta -lehtien päätoimittajana Talentumissa syyskuusta 2010 vuoteen 2016. Syyskuun 2016 alussa hän siirtyi Otavamediaan Tekniikan Maailman päätoimittajaksiHeiskanen, Mirva: Talouselämän ja M&M;:n päätoimittaja Reijo Ruokanen siirtyy Tekniikan Maailman päätoimittajaksi, Markkinointi & Mainonta 22.6.2016. ja toimi myöhemmin myös muiden Otavamedian erikoislehtien, kuten Veneen ja Kipparin päätoimittajana. Hän jätti tehtävänsä Otavamediassa lokakuussa 2024. Ruokanen on toiminut televisio-ohjelma Pressiklubin vaihtuvana journalistijäsenenä. == Lähteet == Luokka:Suomalaiset päätoimittajat Luokka:Ulkomaankirjeenvaihtajat Luokka:Vuonna 1961 syntyneet Luokka:Elävät henkilöt
Rambo (videopeli)

Rambo () on Pack-In-Videon kehittämä ja Acclaimin julkaisema toimintaseikkailupeli. Peli julkaistiin NES:lle Japanissa joulukuussa 1987 ja Pohjois-Amerikassa toukokuussa 1988. Peli perustuu elokuvaan Rambo – taistelija 2. == Pelaaminen == Vaikka kansikuvassa näytetään John Rambon ampuvan kuten elokuvissa, pelin alussa kuitenkin taistellaan enimmäkseen käärmeitä, hämähäkkejä ja muita eläimiä vastaan. Sen jälkeen siirrytään hitaasti taistelemaan ihmisiä vastaan paremmilla ammuksilla. Rambon ensisijainen ase pelissä on puukko. == Aiheesta muualla == * Luokka:Vuoden 1987 videopelit Luokka:Toimintaseikkailupelit Luokka:Nintendo Entertainment System -pelit Luokka:Rambo-videopelit
Natalia Tena

Natalia Gastiain Tena (s. 1. marraskuuta 1984 Lontoo, Iso-Britannia) on brittiläinen näyttelijä. Hänet tunnetaan muun muassa Nymphadora Tonksin roolista Harry Potter -elokuvasarjassa. Lisäksi hän on esiintynyt muun muassa elokuvissa Poika (2002) ja Mrs. Henderson esittää (2005). Vuosina 2011–2016 Tena näytteli Osha-nimistä villinaista Game of Thrones -televisiosarjassa. Tena syntyi Lontoossa espanjalaisille vanhemmille, joten hän oppi sujuvasti sekä englannin että espanjan kielen. Hän osoittautui varhain myös musikaalisesti lahjakkaaksi. == Filmografia == Vuosi Nimi Alkuperäinen nimi Rooli/tehtävä Laji Huomioita 2002 Poika About a Boy Ellie Elokuva 2005 Doctors Amy Emerson TV-sarja 1 jakso 2005 The Fine Art of Love: Mine Ha-Ha Vera 2005 Mrs. Henderson esittää Mrs Henderson Presents Peggy 2006 Afterlife Gemma TV- sarja 1 jakso 2007 Harry Potter ja Feeniksin kilta Harry Potter and the Order of the Phoenix Nymphadora Tonks Elokuva 2008 Lezione 21 Thomson 2009 Harry Potter ja puoliverinen prinssi Harry Potter and the Half-Blood Prince Nymphadora Tonks Elokuva 2009 Womb Rose 2010 Harry Potter ja kuoleman varjelukset, osa 1 Harry Potter and the Deathly Hallows: Part I Nymphadora Tonks Elokuva 2011 Harry Potter ja kuoleman varjelukset, osa 2 Harry Potter and the Deathly Hallows: Part II Nymphadora Tonks Elokuva 2011–2016 Game of Thrones Game of Thrones Osha TV-sarja 16 jaksoa 2019 The Mandalorian The Mandalorian Xi’an TV-sarja jakso ”Chapter 6: The Prisoner” 2023 John Wick: Chapter 4 John Wick: Chapter 4 Katia Elokuva 2024 Taso 2 El hoyo 2 Sahabat Elokuva == Lähteet == == Aiheesta muualla == * Luokka:Englantilaiset näyttelijät Luokka:Vuonna 1984 syntyneet Luokka:Elävät henkilöt Luokka:Seulonnan keskeiset artikkelit
Willi Schulz

Willi Schulz (s. 4. lokakuuta 1938 Bochum, Saksa) on saksalainen jalkapalloilija. Schulz pelasi ensimmäisen maaottelunsa yhteensä 66 ottelusta Länsi-Saksan paidassa jo vuonna 1959, jolloin hän oli vielä amatööri ja pelasi alasarjajoukkue Union Günnigfeldissä. Vuonna 1960 hän siirtyi FC Schalke 04:n riveihin, joista kolmena ensimmäisenä vuonna sarjataso oli Oberliga West, ja vuodesta 1963 Bundesliiga, jolloin sarja perustettiin. Vuonna 1965 Schulz siirtyi Hamburger SV:n paitaan, jossa hän pelasi uransa loppuun asti lopettaen uransa vuonna 1973. Schulz edusti Länsi-Saksaa vuosien 1962, 1966 ja 1970 MM- kilpailuissa. == Lähteet == Luokka:Saksalaiset jalkapalloilijat Luokka:Vuonna 1938 syntyneet Luokka:Elävät henkilöt
Sarah Solemani

Sarah Solemani on brittiläinen näyttelijä, joka tunnetaan muun muassa tilannekomediasarjasta Becky ja Steve (Him & Her). Solemanilla on puoliksi persialaiset ja juutalaiset sukujuuret. Hänen varhaisiin rooleihinsa kuuluu elokuva Mrs. Henderson esittää (2005), jossa hän esiintyi kolmantena Cambridgen-vuotenaan opiskellessaan politiikkaa. Jo ennen yliopisto-opintoja hän näytteli West Endin Miehuuskoe-näytelmässä. == Lähteet == == Aiheesta muualla == * Luokka:Brittiläiset näyttelijät Luokka:Syntymävuosi puuttuu Luokka:Elävät henkilöt
Dominique Janicaud

Dominique Janicaud (1937–2002) oli ranskalainen filosofi. Hän teki akateemisen uransa Nizzan yliopistossa ja julkaisi alaltaan useita teoksia. == Lähteet == == Suomennettu teos == * Luokka:Ranskalaiset filosofit Luokka:Ranskalaiset tietokirjailijat Luokka:Vuonna 1937 syntyneet Luokka:Vuonna 2002 kuolleet
Amir Hossein Sadeqi

Amir Hossein Sadeqi (s. 6. syyskuuta 1981 Teheran) on iranilainen jalkapalloilija, pelipaikaltaan puolustaja. Hän on pelannut suurimman osan seurajoukkueurastaan Esteghlal FC:ssä. Maajoukkueessa Sadeqi on pelannut yhdeksän ottelua mutta ei ole tehnyt niissä yhtäkään maalia. Hän kuului Iranin joukkueeseen MM-kisoissa 2006 mutta ei päässyt siellä pelaamaan. == Lähteet == == Aiheesta muualla == Luokka:Iranilaiset jalkapalloilijat Luokka:Vuonna 1981 syntyneet Luokka:Elävät henkilöt
Baotian

Baotian, täydelliseltä nimeltään Jiangmen Sino-Hongkong Baotian Motorcycle Industrial Co., Ltd, on kiinalainen moottoripyörä-, mopo-, mönkijä-, skootteri- ja sähköpyörävalmistaja, joka aloitti toimintansa 1994. Kaikki yhtiön valmistamat moottoriajoneuvot valmistetaan vientiin; yritys vie tuotteitaan yli 100 maahan. Yrityksen kotipaikka on Guangdongin maakunnan Jiangmen. Tehdaspinta-ala on kaksitoista hehtaaria. Valmistettavien ajoneuvojen moottoreiden kuutiotilavuudet ovat 49, 125 ja 150 kuutiosenttimetriä. Erilaisia mopo-, moottoripyörä- ja sähköpyörämalleja on tuotannossa yli 80. Tehdas valmistaa päivittäin noin 1 700 mopoa ja moottoripyörää. Baotian on Suomen myydyimpiä moposkootterimerkejä. SBaotian- mopoja myydään myös RockSpeed-, Milan-, Ecobike- ja Solifer-nimisinä. ==Malleja== * Baotian BT49QT-7 * Baotian BT49QT-9 * Baotian BT49QT-11 * Baotian BT49QT-12 Rebel * Baotian BT49QT-12E Rocky * Baotian BT49QT-28A-13 Diablo 50cc * Baotian Eagle 50 * Baotian Falcon 50 * Baotian Tanco 125 * Baotian Citibike 125 == Lähteet == ==Aiheesta muualla== * Our Products (tuoteluettelo) (baotianmotor.com) * Lexi Lehtonen: Baotian Fude Sportin 14 000 km (19.3.2010) (tekniikanmaailma.fi) * Lexi Lehtonen: TM testi: Baotian Fude Sport BT49QT-7 (17.1.2008) (tekniikanmaailma.fi) * Baotian Fude Sport BT49QT-7 ja Keeway Hurricane KW50QT-2: Tonnilla hyvä mopo? (1.6.2005) (tekniikanmaailma.fi) Luokka:Kiinalaiset moottoripyörävalmistajat Luokka:Jiangmen
Elke Sommer

pienoiskuva|Elke Sommer vuonna 1965. Elke Sommer (s. 5. marraskuuta 1940) on saksalainen näyttelijä, malli, laulaja ja taidemaalari. Hän on esiintynyt muiden muassa elokuvissa Laukaus pimeässä (1964) ja Carry On Behind (1975). Lisäksi rooli elokuvassa Takaa-ajettuna (1963) toi hänelle Golden Globen. Kielitaitoinen Sommer työskenteli näyttelijänä useissa maissa ja monilla kielillä. Hän on levyttänyt monia lauluja ja esittänyt kuvataidettaan myös yksityisnäyttelyissä. == Aiheesta muualla == * * Elke Sommer kuvataiteilijana Luokka:Saksalaiset näyttelijät Luokka:Saksalaiset mallit Luokka:Saksalaiset laulajat Luokka:Vuonna 1940 syntyneet Luokka:Elävät henkilöt
Kääpiöpallokala

Kääpiöpallokala (Carinotetraodon travancoricus) on pienikokoinen makean veden pallokalalaji. Sitä on aiemmin kutsuttu suomeksi myös sinipallokalaksi.Harrastajan sivu == Koko ja ulkonäkö == Kääpiöpallokala jää alle kaksi ja puoli senttiä pitkäksi; se on pallokalalajeista pienikokoisin. Lajin pohjaväri on kellertävä, ja kylkiä ja selkää kuvioivat tummanvihreät läikät. Aikuisella koiraalla on silmien ympärillä juovia, ikään kuin huoliryppyjä. Koiraan vatsassa kulkee tumma viiva leuasta pyrstöön. Stressaantuneilla tai nuorilla yksilöillä näiden värituntomerkkien erottaminen on tavallistakin vaikeampaa. == Alkuperä == Kääpiöpallokala on endeeminen laji Intiassa Pamba-joessa Keralan osavaltiossa. Toisin kuin useimmat pallokalalajit, se ei elä meri- eikä murtovedessä. == Käyttäytyminen == Kääpiöpallokalakoiraat voivat olla aggressiivisia toisilleen, varsinkin kutuaikana. Niinpä niitä pidetään tyypillisesti haaremeina, joissa on yhden koiraan lisäksi kaksi tai kolme naarasta. Kääpiöpallokaloja ei suositella huntueväisten kalojen seuraan, sillä varsinkin nälissään ne nyppivät muiden kalojen eviä. Kääpiöpallokala on akvaarioharrastajien suosiossa, koska se syö kiusallisia pieniä kotiloita. Kääpiöpallokala ei tarvitse erikoisruokavaliota, sillä sen hampaat eivät kasva samalla tavalla kuin muilla pallokaloilla. == Vesiolot ja ravinto == Kääpiöpallokala elää luonnossa jokivedessä. Akvaariossa se tarvitsee suolatonta, melko pehmeää vettä, jonka pH on 6,5–7,5 ja lämpötila 24–28 °C. Pienen kokonsa vuoksi kääpiöpallokalahaaremi sopii jo 40-litraiseen akvaarioon. Isompaan akvaarioon voi jo laittaa useampia uroksia. Kääpiöpallokala syö pienikokoisia eläviä tai pakastettuja eläimiä. Moni yksilö ei huoli akvaariokalojen hiutaleruokaa lainkaan, eikä hiutaleruoka muutoinkaan riitä pallokalojen ainoaksi ravinnoksi.Faunatar == Lähteet == == Aiheesta muualla == *Viherkala (akvaarioliikkeen sivu) *Pallokalat (harrastajan sivu) *Dwarf Puffer / Pygmy Puffer Tropical Tank *Dwarf Puffers kääpiöpallokalaharrastajien sivusto ja foorumi Luokka:Pallokalat Luokka:Uhanalaiset kalat
Sylva Koscina

Sylva Koscina, alun perin Silva Košćina (22. elokuuta 1933 – 26. joulukuuta 1994), oli kroatialainen näyttelijä. Hän loi kansainvälisen uran, jonka aikana hän esiintyi muiden muassa elokuvissa Voittamaton Herkules (1958), Herkules ja Lyydian kuningatar (1960) ja Vaarallisempia kuin miehet (1966). Koscina kuoli Roomassa 61-vuotiaana. == Aiheesta muualla == * Luokka:Kroatialaiset näyttelijät Luokka:Vuonna 1933 syntyneet Luokka:Vuonna 1994 kuolleet
Richard Johnson

Richard Johnson (30. heinäkuuta 1927 – 5. kesäkuuta 2015) oli brittiläinen näyttelijä. Hän esiintyi muiden muassa elokuvissa Yö kauhujen talossa (1963), Khartum (1966), Vaarallisempia kuin miehet (1966) ja Zombie läskinsyöjät (1979). Johnson opiskeli Royal Academy of Dramatic Artissa ja palveli laivastossa toisessa maailmansodassa. Hänellä oli 1960-luvulla lyhyt avioliitto näyttelijä Kim Novakin kanssa. Hän sai muista avioliitoistaan kolme lasta. Johnson kieltäytyi aikoinaan ensimmäisen James Bondin roolista elokuvassa Salainen agentti 007 ja tohtori No (1962). ==Lähteet== == Aiheesta muualla == * Luokka:Brittiläiset näyttelijät Luokka:Royal Shakespeare Companyn jäsenet Luokka:Vuonna 1927 syntyneet Luokka:Vuonna 2015 kuolleet
Rya Kihlstedt

Rya Kihlstedt (s. 23. heinäkuuta 1970 Lancaster, Pennsylvania) on yhdysvaltalainen näyttelijä. Hän on esiintynyt muun muassa elokuvissa She Creature, Hudson River Blues ja Yksin kotona 3 sekä televisiosarjoissa Dexter ja Nashville. Kihlstedt valmistui vuonna 1991 Skidmore Collegen teatterilinjalta. Hänellä on kaksi lasta (s. 1999 ja 2001) näyttelijämiehensä Gil Bellowsin kanssa. == Aiheesta muualla == * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Olek Krupa

Olek Krupa (s. 18. maaliskuuta 1947, Rybnik, Puola) on puolalainen näyttelijä, joka tunnetaan parhaiten elokuvista Timanttikyttä ja Yksin kotona 3. == Filmografia == *Far from Poland (1984) (ääni) *Nine 1/2 Weeks (1986) *Call Me (1988) *Day One (1989) *Misplaced (1989) *Black Rainbow (1989) *The Kennedys of Massachusetts (1990) *Ivory Hunters (1990) *Miller's Crossing (1990) *Men of Respect (1991) *Mac (1992) *Rivalen des Glücks - The Contenders (1993) *Naked in New York (1993) *Geoffrey Beene 30 (1993) *Undercover Blues (1993) *My Antonia (1995) (TV) *Fair Game (1995) *Andersonville (1996) *Eraser (1996) *Kicked in the Head (1997) *Sillan alla (1997) *Yksin kotona 3 (1997) *Stardust (1998) *O.K. Garage (1998) *Simply Irresistible (1999) *No Vacancy (1999) *Oxygen (1999) *Timanttikyttä (1999) *The Opportunists (2000) *Thirteen Days (2000) *Vihollisen keskellä (2001) *The Italian Job (2003) *Neal Cassady (2007) *End of the Line (2008) *Salt (2010) == Aiheesta muualla == * Luokka:Puolalaiset näyttelijät Luokka:Yhdysvaltalaiset näyttelijät Luokka:Vuonna 1947 syntyneet Luokka:Elävät henkilöt
Kiinan kommunistisen puolueen keskussotilaskomissio

Kiinan kommunistisen puolueen keskussotilaskomissio () on Kiinan kansantasavallan Kansan vapautusarmeijan hallitseva elin. Kiinan puolustusministeri ei päätä juuri lainkaan armeijan asioista ja on käytännössä koko keskussotilaskomission alin virka. Hätätilanteissa keskussotilaskomission käskyt voivat mennä ristiin Kiinan kommunistisen puolueen oman keskussotilaskomission kanssa. Keskussotilaskomissio vastaa lähes kaikista kiinan sotilastoimista sekä takaa puolueen kontrollin asevoimissa. ==Puheenjohtajat== # Mao Zedong (1943–1976) # Hua Guofeng (1976–1981) # Deng Xiaoping (1981–1989) # Jiang Zemin (1989–2004) # Hu Jintao (2004–2012) # Xi Jinping (2012–) ==Lähteet== *Mpkk Luokka:Kiinan asevoimat Keskussotilaskomissio
Luettelo Dire Straitsin kappaleista

Tämä on luettelo Dire Straits -yhtyeen levyttämistä kappaleista aakkosjärjestyksessä. __NOTOC__ == A == * Angel of Mercy (Communiqué) == B == * Badges, Posters, Stickers and T-Shirts (ExtendedancEPlay) * Brothers in Arms (Brothers in Arms) * The Bug (On Every Street) == C == * Calling Elvis (On Every Street) * Communiqué (Communiqué) == D == * Down to the Waterline (Dire Straits) == E == * Expresso Love (Making Movies) == F == * Fade to Black (On Every Street) * Follow Me Home (Communiqué) == G == * Going Home - Theme from Local Hero (Alchemy) == H == * Hand in Hand (Making Movies) * Heavy Fuel (On Every Street) * How Long (On Every Street) == I == * If I Had You (ExtendedancEPlay) * In the Gallery (Dire Straits) * Industrial Disease (Love over Gold) * Iron Hand (On Every Street) * It Never Rains (Love over Gold) == L == * Lady Writer (Communiqué) * Les Boys (Making Movies) * Lions (Dire Straits) * Local Hero (Wild Theme) (Encores) * Love over Gold (Love over Gold) == M == * The Man’s Too Strong (Brothers in Arms) * Money for Nothing (Brothers in Arms) * My Parties (On Every Street) == N == * News (Communiqué) == O == * On Every Street (On Every Street) * Once Upon a Time in the West (Communiqué) * One World (Brothers in Arms) == P == * Planet of New Orleans (On Every Street) * Portobello Belle (Communiqué) * Private Investigations (Love over Gold) == R == * Ride Across the River (Brothers in Arms) * Romeo and Juliet (Making Movies) == S == * Setting Me Up (Dire Straits) * Single- Handed Sailor (Communiqué) * Six Blade Knife (Dire Straits) * Skateaway (Making Movies) * So Far Away (Brothers in Arms) * Solid Rock (Making Movies) * Southbound Again (Dire Straits) * Sultans of Swing (Dire Straits) == T == * Telegraph Road (Love over Gold) * Ticket to Heaven (On Every Street) * Tunnel of Love (Making Movies) * Twisting by the Pool (ExtendedancEPlay) * Two Young Lovers (ExtendedancEPlay) == W == * Walk of Life (Brothers in Arms) * Water of Love (Dire Straits) * What’s the Matter Baby? (Live at the BBC) * When it Comes to You (On Every Street) * Where Do You Think You’re Going? (Communiqué) * Why Worry (Brothers in Arms) * Wild West End (Dire Straits) == Y == * You and Your Friend (On Every Street) * Your Latest Trick (Brothers in Arms) == Katso myös == * Luettelo Mark Knopflerin kappaleista == Lähteet == * Dire Straits Dire Straits *
Punapyrstöpallokala

Punapyrstöpallokala (Carinotetraodon irrubesco) on pienikokoinen makean veden pallokalalaji. == Koko ja ulkonäkö == Punapyrstöpallokala jää alle neljä ja puoli senttiä pitkäksi. Sen vartalo on väriltään samean ruskean-siniharmaa, mutta pyrstö ja silmät ovat tomaatinpunaiset. Koiras on tasaisemman värinen kuin naaras. Harjapallokala (Carinotetraodon lorteti) ja muut punasilmäiset pallokalalajit ovat varsin saman näköisiä.Tropical Fish Finder == Alkuperä == Punapyrstöpallokaloja on tavattu luonnossa Sumatralla ja Länsi-Kalimantanin provinssissa Indonesiassa. == Käyttäytyminen == Punapyrstöpallokalat ovat yleensä ujoja ja rauhallisia kaloja, joita on pidetty seura-akvaarioissa nopealiikkeisten lajien kuten tetrojen kanssa. Silti jotkut yksilöt voivat näykkiä muiden kalojen eviä. Aggressiivisuus on yleisintä uudessa ympäristössä kahden ensimmäisen viikon aikana.Helsingin Akvaariokeskus == Ravinto == Punapyrstöpallokala syö elävää ja pakastettua lihapitoista ruokaa, esimerkiksi surviaisentoukkia.Tropical Tank == Lähteet == == Aiheesta muualla == *Puffer Forum Luokka:Pallokalat
Democrazia è Libertà – La Margherita

Democrazia è Liberta – La Margherita () oli italialainen keskusta- vasemmistolainen puolue, joka toimi vuosina 2002–2007. Koko sen olemassaolon ajan puolueen puheenjohtaja oli Francesco Rutelli. 14. lokakuuta 2007 puolue yhdistyi tuolloin perustettuun Demokraattiseen puolueeseen. Luokka:Italian puolueet
Francesco Rutelli

thumb|Francesco Rutelli Francesco Rutelli (s. 14. kesäkuuta 1954 Rooma) on italialainen poliitikko, joka oli Romano Prodin toisen hallituksen kulttuuri- ja turismiministeri 2006-2008. Hän oli Rooman pormestarina 1993-2001. Vuoden 2001 vaaleissa Rutelli oli Oliivipuukoalition pääministeriehdokas. Vihreä lanka Francesco Rutelli oli Europarlamentin jäsen 1999-2004.Euroopan parlamentti (myös kuva) 2009 hän erosi Demokraattisesta puolueesta ja perusti Alleanza per l'Italia -puolueen.http://www.euronews.net/2009/11/11/rutelli- goes-it-alone-with-alliance/ http://www.francescorutelli.it/index.php?option=com_content&view;=article&id;=106:alleanza- per-litalia&catid;=11:politici&Itemid;=19 == Aiheesta muualla == * Nettisivut == Lähteet == Luokka:Italialaiset europarlamentaarikot Luokka:Rooman pormestarit Luokka:Italian ministerit Luokka:Vuonna 1954 syntyneet Luokka:Elävät henkilöt
Koura (Nurmo)

Koura on kylä Seinäjoen itäosassa, Etelä-Pohjanmaalla. Ennen Nurmon, Seinäjoen ja Ylistaron kuntaliitosta Koura kuului vuoteen 2009 asti Nurmon kuntaan. Kylä sijaitsee valtatie 18:n varrella. Kourassa on muun muassa E. S. Lahtinen Oy:n (Esla) potkukelkkatehdas. Kylän palveluja ovat ryhmäperhepäivähoitopaikka ja alakoulu. Vuoden 2022 lopussa Kourassa asui 342 asukasta. Kouran urheilutoiminnasta vastaa Kouran Louhi, joka järjestää vuosittaisia yleisurheilukilpailuja. Alueen nimeksi oli tarkoitus antaa alun perin Kuoras, mutta virkamiesten tekemän virheen vuoksi nimeksi tuli Koura.Löfhjelm, Jonna: Asuinalueiden indentiteettien jäljillä. Opinnäytetyö. Oulun yliopisto 2018. Kuoras annettiin myöhemmin suurtilastoalueen nimeksi, johon kuuluu Kouran lisäksi tilastoalueet Viitalankylä ja Ylijoki.Tietoa Taskuun Seinäjoen kaupunki 2016 == Historia == Vaikka Nurmossa ei tiettävästi ole ollut rautakautista asutusta, Kourasta on löydetty rautakautinen hautaröykkiö.Finlandia 1986, s. 164 Kouran saha aloitti toimintansa vuonna 1913, ja laajimmillaan sen toiminta oli 1920-luvulla, jolloin siellä valmistettiin lautojen ja lankkujen lisäksi puuhiiltä, tervaa, tärpättiä ja pikiöljyä. Sahatavaraa kuljetettiin rautateitse sekä Pohjanlahden satamiin että etelään.Finlandia 1986, s. 165 == Kuvia == Kouran koulu.jpg|Kouran koulu Kouran liikuntahalli.jpg|Kouran liikuntahalli == Lähteet == * === Viitteet === == Aiheesta muualla == * Koura Seura ry:n kotisivut Luokka:Kuoras Luokka:Nurmon kylät Luokka:Etelä-Pohjanmaan maakunnan entiset taajamat
Lothar Emmerich

Lothar ”Emma” Emmerich (29. marraskuuta 1941 Dortmund, Saksa – 13. elokuuta 2003 Hemer, Saksa) oli saksalainen jalkapalloilija, pelipaikaltaan hyökkääjä. Emmerich voitti urallaan Bundesliigan maalikuninkuuden kahdesti, kausina 1965–1966 ja 1966–1967, Dortmundissa pelatessaan. Kaudella 1969–1970 hän voitti Belgian liigan maalikuninkuuden Beerschotin riveissä. Emmerich oli mukana Länsi-Saksan maajoukkueessa vuoden 1966 MM-kilpailuissa. Hän pelasi turnauksessa neljä ottelua ja teki maalin lohkovaiheessa Espanjaa vastaan. Yhteensä Emmerich pelasi viisi A-maaottelua ja teki niissä kaksi maalia. Hänen viimeiseksi maaottelukseen jäi Englantia vastaan pelattu hävitty MM- loppuottelu. Emmerich kuoli 61-vuotiaana keuhkosyöpään. == Lähteet == Luokka:Saksalaiset jalkapalloilijat Luokka:Vuonna 1941 syntyneet Luokka:Vuonna 2003 kuolleet
Mo’Nique

Monique Imes, taiteilijanimeltään Mo’Nique, (s. 11. joulukuuta 1967 Woodlawn, Baltimoren piirikunta, Maryland) on yhdysvaltalainen näyttelijä, koomikko ja kirjailija. Hän on esiintynyt useissa televisiosarjoissa ja elokuvissa sekä juontanut BET-palkintojen jakotilaisuuksia. Mo’Nique palkittiin parhaan naissivuosan Oscarilla elokuvasta Precious (2009). == Filmografia == Elokuvat Elokuvat Elokuvat Elokuvat Vuosi Elokuva Rooli Muuta 2000 3 Strikes Dahlia 2001 Baby Boy Patrice 2001 Suhdepeliä Diedre 2002 Kuoleman selli Twitchin tyttö 2004 Päin pilveä Jamiqua 2004 Hair Show Peaches 2004 Karvinen Rotta Rooli leikattiin pois lopullisesta versiosta 2005 The Contract Precious 2005 Domino Lateesha Rodriquez 2006 Farce of the Penguins Vicky (ääni) 2006 Irlannin poika Psycho 2006 Kurvikkaat kiltzit Jazmin Biltmore 2006 Beerfest Cherry 2006 Rugrats: Tales from the Crib Moo-täti (ääni) Elokuva julkaistiin suoraan DVD:lle 2008 Welcome Home, Roscoe Jenkins Betty 2009 Steppin: The Movie Carla-täti 2009 Precious Mary Lee Johnston Televisio Televisio Televisio Televisio Vuosi Ohjelma Rooli Muuta 1999–2000 Moesha Nicole ”Nikki” Parker 3 jaksoa 1999–2004 The Parkers Nicole ”Nikki” Parker 111 jaksoa 2001 The Hughleys Nicole ”Nikki” Parker 1 jakso 2002 The Proud Family Boonnetta (ääni) 1 jakso 2003 Good Fences Ruth Crisp Televisioelokuva 2004 Bernie Mac Show Lynette 1 jakso 2004 Muodon vuoksi Evetta Washington 1 jakso 2007 Flavor of Love Girls: Charm School Juontaja/Itsenään 13 jaksoa 2007 Taustapeliä Näyttelijä 1 jakso 2007 The Boondocks Jamiqua (ääni) 1 jakso 2007 Ruma Betty L’Amanda 1 jakso 2009– The Mo’Nique Show Juontaja/Itsenään ==Lähteet== == Aiheesta muualla == * Mo’Niquen virallinen sivusto * * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Oscar-palkinnon saajat Luokka:Golden Globe -palkinnon saajat Luokka:SAG-palkinnon saajat Luokka:Vuonna 1967 syntyneet Luokka:Elävät henkilöt
Mallow

Mallow () on Irlannissa sijaitseva kaupunki. Se on Corkin kreivikunnan pohjoisosan hallinnollinen pääkaupunki. Mallowia kutsutaan myös "Munsterin risteykseksi". Mallow on perustettu aikanaan kylpyläkaupungiksi, ja se oli suosittu terveyslomakohde 1700-luvulla ja 1800-luvun alussa. Kaupungin mineraalivettä pullotettiin ja myytiin Corkiin. == Lähteet == ==Aiheesta muualla== * Kotisivut * Mallow Spa historiaa Luokka:Irlannin kaupungit
Jimmy Jean-Louis

Jimmy Jean-Louis (s. 8. elokuuta 1968) on haitilaissyntyinen näyttelijä. Hän muutti nuorena Ranskaan ja sitten Yhdysvaltoihin. Hänet tunnetaan varsinkin televisiosarjasta Heroes, jonka lisäksi hän on esiintynyt muun muassa elokuvissa Vaara kulkee kiskoilla (2002) ja Kurvikkaat kiltzit (2006). == Aiheesta muualla == * Luokka:Haitilaiset näyttelijät Luokka:Vuonna 1968 syntyneet Luokka:Elävät henkilöt
Move Your Car

"Move Your Car" on punk-yhtye Millencolinin kappale, joka julkaistiin vuonna 1995 heidän albumilaan Life on a Plate. Kappaleen nimellä julkaistiin myöhemmin single ja musiikkivideo. Kappale "Entrance at Rudebrook" julkaistiin myöhemmin heidän albumillaan For Monkeys, ja "An Elf and His Zippo" kokoelmaleyllä The Melancholy Collection. == Kappaleet == # Move Your Car # Entrance at Rudebrook # An Elf and His Zippo == Kokoonpano == * Nikola Sarcevic – basso, laulu * Erik Ohlsson – kitara * Mathias Färm – kitara * Fredrik Larzon – rummut Luokka:Vuoden 1996 kappaleet Luokka:Millencolinin kappaleet
Brandon T. Jackson

Brandon T. Jackson (s. 7. maaliskuuta 1984) on yhdysvaltalainen näyttelijä ja koomikko. Hän on esiintynyt muiden muassa elokuvissa Roll Bounce (2005), Kurvikkaat kiltzit (2006), Tropic Thunder (2008), Percy Jackson: Salamavaras (2010) ja Hamekyttä 3 (2011). == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1984 syntyneet Luokka:Elävät henkilöt
Timo Tapaninen

Timo Jukka ”Törrö” Tapaninen on suomalainen kitaristi ja säveltäjä. Hänet tunnetaan erityisesti Popeda-yhtyeestä, jossa hän vaikutti vuosina 1986–1990. Ennen Popedaa Tapaninen kuului rhythm and bluesia soittaneeseen Ramblers- yhtyeeseen vuosina 1980–1984. Kuusamossa syntynyt Tapaninen soitti bändin vuonna 1982 julkaistulla toisella albumilla Talkin' 'bout Ramblers sekä muutamalla singlellä. Tapaninen on saanut tämän yhtyeen johdosta vankan maineen blues- ja rhythm'n'blues-muusikkona. 1990-luvulla Timo Tapaninen on soittanut omassa yhtyeessään Sininen Rytmiluu, jolta on ilmestynyt kaksi albumia: Puuhevosten maa (1991) nimellä Törrö ja Sininen Rytmiluu sekä Pimeyttä ja väriä (1995). Laulaja Nelli Milan on Timo Tapanisen tytär. == Lähteet == * 1970-luvulla perustetut oululaiset bändit: Ramblers Musiikin ja säveltäjien Oulu. === Viitteet === == Aiheesta muualla == * * Luokka:Suomalaiset bluesmuusikot Luokka:Suomalaiset kitaristit Luokka:Suomalaiset rockmusiikin säveltäjät Luokka:Suomalaiset rockmuusikot Luokka:Popedan jäsenet Luokka:Syntymävuosi puuttuu Luokka:Elävät henkilöt